Manawi tiyang punika sangêt anggènipun sinau, saèstu badhe pirsa bilih agami punika ingkang beda amung lairipun, batosipun botên. Sarta pirsa bilih ingkang beda punika amung namanipun, punapa malih badhe mangêrtos, bilih wontên kawicaksananing para jawata tuwin para nabi ingkang dados tukipun sadaya agami, sarta badhe angêmpal kalihan para tiyang ing salumahing bumi, supados sagêd amiyarakên panampènipun dhatêng agaminipun pyambak. Kawicaksananing para jawata tuwin para nabi wau ingkang badhe amiyarakên mêmanahanipun, anyirnakakên anggènipun [anggènipu...]